Johnny Cash
Store norske leksikon,Kunst og estetikk,Musikk,Populærmusikk,Country og bluegrass,Amerikanske country- og bluegrassartister
Johnny Cash var en amerikansk sanger, gitarist og komponist, oppvokst i Dyess i Arkansas. Han er en av countrymusikkens viktigste utøvere, med en karriere som varte i nesten femti år.
Gjennombrudd Cash gjorde sine første plateinnspillinger for Sun Records i 1955. Debutsinglen Hey Porter/Cry, Cry, Cry er rockabilly, men snart ble han et ledende navn i countrymusikken. Tematikk Cash ble kjent som en talsmann for den jevne kvinne og mann og for utstøtte og undertrykte grupper som fengselsinnsatte og amerikanske urfolk. Kjente sanger Flere av sangene hans er blitt klassikere i sjangeren, som Folsom Prison Blues (1956), I Walk The Line (1956), Ring Of Fire (1963) og A Boy Named Sue.Sistnevnte er et opptak fra den andre av Cash' berømte fengselskonserter, i San Quentin (1969), og er sammen med A Thing Called Love (1972) hans største hits i Storbritannia. Over 100 av hans singler nådde Topp 40 på countryhitlistene. Album Blant en mengde album bør disse nevnes:  debuten With His Hot And Blue Guitar, 1957  The Fabulous Johnny Cash, 1958 konseptplater som Songs Of Our Soil, 1959; Blood, Sweat And Tears, 1963; Bitter Tears (Ballads Of The American Indian), 1965 fengselsplatene At Folsom Prison, 1968; At San Quentin, 1969  Man In Black, 1971  Rockabilly Blues, 1988  Water From The Wells Of Home, 1988  Til sist bør de fire kritikerroste, Rick Rubin-produserte albumene som ga Johnny Cash et nytt og yngre publikum, nevnes:   American Recordings, 1994  Unchained, 1996  American III: Solitary Man, 2000  American IV: The Man Comes Around, 2002 Samarbeid Fra slutten av 1960-årene opptrådte han sammen med sin kone, June Carter Cash (1929–2003), og han samarbeidet også med en rekke andre artister, blant annet Willie Nelson, Waylon Jennings og Kris Kristofferson i gruppa The Highwaymen. Andre medier Cash medvirket i flere tv-serier og filmer (som A Gunfight fra 1970), laget dokumentaren Gospel Road: A Story of Jesus (1973) og utga selvbiografien Man In Black (1975). Siste år og ettermæle De siste årene var Cash mindre aktiv på grunn av sykdom, men etter hans død har det kommet ut en rekke opptak fra den tiden. Den kritikerroste filmen Walk The Line (2005) handler om hans liv. Hans datter Rosanne Cash og hans stedatter Carlene Carter er begge countrystjerner. Les mer i Store norske leksikon country musikk i USA Eksterne lenker Johnny Cash Litteratur Hilburn, Robert: Johnny Cash: livet, Aschehoug forlag 2014. Turner, Steve: Johnny Cash : livet, kjærligheten og troen til en legende, 2005, isbn 82-302-0377-6